kardosdrur/scandi-wiki huggingface dataset:
Vagabonderne paa Bakkegaarden

Vagabonderne paa Bakkegaarden er en spillefilm (en Morten Korch-film) fra 1958 instrueret af Alice O'Fredericks efter manuskript af Alice O'Fredericks og Jon Iversen. Filmen er bl.a. kendt for at Poul Reichhardt synger "Er du dus med himlens fugle".

Handling 
Det er i Jylland, en tidlig sommermorgen. En vagabond vågner i en høstak, han er en yngre, kraftig mand med et par leende grå øjne under det sortkrøllede hår. Han hedder Martin, og han kunne godt se ud som om, han var af taterslægt. Han er rig, ikke på penge, men på humor og livsglæde. Han synger sig frem for et måltid mad og en lo til at sove i.

Medvirkende 
Blandt de medvirkende kan nævnes:
 Poul Reichhardt
 Christian Arhoff
 Ib Mossin
 Astrid Villaume
 Ghita Nørby
 Helga Frier
 Preben Lerdorff Rye
 Jakob Nielsen
 Karl Stegger
 Einar Juhl
 Judy Gringer
 Torkil Lauritzen
 Anna Henriques-Nielsen
 Ole Monty
 Kirsten Passer

Poul Reichhardt spiller rollen som førsteelsker. 
Judy Gringer havde tidligere på året debuteret i filmen Guld og grønne skove og blevet bemærket med sketchen Babs og Nutte.
I filmen ses hun i en birolle som bondepige.

Musik 
"Er du dus med himlens fugle" står som den mest kendte sang fra filmen. 
Den indgår diegetisk i filmen med vagabonden spillet af Poul Reichhardt der synge den mens han vandrer ad landevejen. 
Den synges også senere i filmen hvor de to vagabonder når frem til Bakkegaarden.
"Du går ind i alle hjerter" synges også af Poul Reichhardt.
Det er under et bryllup hvor Reichhardt og Ib Mossin hyres som musikanter.

Referencer

Eksterne henvisninger 
 

Morten Korch-film
Danske film fra 1958
Film instrueret af Alice O'Fredericks
Spillefilm fra Danmark
Torkil Lauritzen

Fritz Torkild 'Torkil' Laursen f. Lauritzen (18. juni 1901 på Frederiksberg, død 4. juni 1979 smst) var en dansk skuespiller.

Lauesen fik debut på Aarhus Teater 1923. I 1930'erne var han ved Folketeatret, og i mange år rejste han med Axel Illums turné i provinsen. Ca. 1950 blev han knyttet til Pantomimeteatret i Tivoli, bl.a. som Kassander.

Flere roller i radio og TV. Blandt de film han medvirkede i kan nævnes:

 En fuldendt gentleman – 1937
 Frøken Møllers jubilæum – 1937
 Der var engang en vicevært – 1937
 Alarm – 1938
 Blaavand melder storm – 1938
 Champagnegaloppen – 1938
 Nordhavets mænd – 1939
 Pas på svinget i Solby – 1940
 Jeg har elsket og levet – 1940
 Sommerglæder – 1940
 Søren Søndervold – 1942
 Besættelse – 1944
 Ta', hvad du vil ha' – 1947
 For frihed og ret – 1949
 Kampen mod uretten – 1949
 Frihed forpligter – 1951
 Hold fingrene fra mor – 1951
 Vi arme syndere – 1952
 Fløjtespilleren – 1953
 Himlen er blå – 1954
 En sømand går i land – 1954
 Tre finder en kro – 1955
 Taxa K-1640 Efterlyses – 1955
 Vagabonderne på Bakkegården – 1958
 Lyssky transport gennem Danmark – 1958
 Pigen i søgelyset – 1959
 Cirkus Buster – 1961
 Støvsugerbanden – 1963
 Nyhavns glade gutter – 1967
 Rend mig i revolutionen – 1970

Eksterne henvisninger 
 
 

Skuespillere fra Danmark
Personer fra Frederiksberg
Stylus

En stylus er en lille pen, typisk lavet af hårdt plast, der bruges som skrivepen, pegepen og pegepind; i moderne sammenhæng, til håndholdte computere.

Stylusen kendes helt fra det 4. årtusinde f.Kr., hvor den blev brugt til at skrive kileskrift.
Ordet stylus har oprindelse i det græske ord στυλος "søjle", der via etruskisk blev til det latinske ord stilus.

I antikken var stylus en stift af bronze som man anvendte for at skrive på en vokstavle. Siden begyndelsen af 1100-tallet brugte man også blødere metaller som bly, sølv eller tin, men også ben, tak og træ. Siden 1200-tallet har de fleste styli haft en metaltorn på spidsen og  et firkantet eller et bredt udvidet hoved, hvormed udglattes og skrives igen på tavlen. 

Griffel er en anden betegnelse, der stammer fra græsk γραφειον grapheion "skrive", via det tilsvarende latinske ord grapheum.
Så sent som første halvdel af 1900-tallet var det almindeligt at skrive med griffel og tavle i danske skoler.
Både tavle og griffel var som oftest af skifer, en særlig type skifer lod sig spalte til lange stænger. 

I 1957 introducerede Tom Dimond en stylus pen som et redskab til et elektronisk instrument, og siden har blandt andet Nintendo benyttet sig af stylus penne til deres håndholdte spillemaskiner.

Griffel (botanik) 
Griffel (stylus) er også et botanisk fagudtryk: En steril del af frugtanlægget, der forlænger frugtknuden og ender i et støvfang.

Litteratur 
 Else Roesdal (red.), Daglig liv i Danmarks middelalder – en arkæologisk kulturhistorie. Aarhus 2004.
 Gesine Schhwarz-Mackensen, Die Knochennadeln von Haithabu. (Berichte über die Ausgrabungen in Haithabu 9), Neumünster 1976.

Referencer

Eksterne henvisninger 

Kontorteknik
AB

AB eller Ab kan referere til flere ting:

 Ab (handel) – en handelsklausul, der betyder at en vare leveres fra, eksempelvis ab fabrik.
 AB 92 (juridisk) står for "almindelige betingelser for leverancer i bygge- og anlægsvirksomhed".

Det kan også være en forkortelse for:

 Akademisk Boldklub Gladsaxe – en dansk fodboldklub under Sjællands Boldspil-Union.
 Akademisk Boldklub – en dansk idrætsforening.
 Aarhus Badmintonklub – dansk badmintonklub i Aarhus.
 AB 70 – en dansk fodboldklub under Københavns Boldspil-Union.
 AB 97 – en dansk fodboldklub under Sjællands Boldspil-Union.
 Aktiebolag – det svenske ord for aktieselskab
 Stockholms län – bogstav-betegnelsen for Stockholms län
 Alabamin – en kemisk forbindelse
 Asnæs Boldklub – en dansk fodboldklub under Sjællands Boldspil-Union
 AB (work-in-progress) – dokumentarfilm instrueret af Andreas Koefoed og Ivan Fund
Frederik Ludvig Norden

Frederik Ludvig Norden (22. oktober 1708 — 22. september 1742) var en dansk søofficer og opdagelsesrejsende.

Også kendt under Frédéric Louis, Frederick, , Friderick, Ludwig, Ludvig og Lewis. Navnet, der blev brugt til udgivelsen af hans berømte Voyage d'Egypte et de Nubie (København 1755), er Frederic Louis Norden. Hans navn er ofte forkortet til F.L. Norden.

Norden berejste Ægypten og kom helt til Sudan i 1737-38, efter anmodning af kong Christian VI af Danmark. Norden skrev rigelig med notater, observationer og skitser af alt omkring ham, inkluderet lokale personer, oldægyptiske monumenter, arkitektur, installationer, kort osv., af hvad alt blev offentligtgjort i Voyage d'Egypte et de Nubie, der blev berømt efter hans død og som var illustreret med raderinger af Marcus Tuscher .

Han blev medlem af Royal Society i London den 8. januar 1741, hvor hans navn blev registreret som Frederic Lewis Norden.

Litteratur 
 Frits Hammer Kjølsen, Capitain F.L. Norden og hans rejse til Ægypten 1737-38, København: Gads Forlag 1965.
 Frederik Ludvig Norden, Rejse i Egypten og Nubien, København: Forlaget Vandkunsten og Det Kongelige Danske Videnskabernes Selskab 2010. . Oversat af Kim Witthoff og med indledning af Paul John Frandsen. Tilrettelagt af Carl-H.K. Zakrisson.

Opdagelsesrejsende fra Danmark
Rejsebogsforfattere fra Danmark
Danskere i 1700-tallet
Søofficerer fra Danmark
Medlemmer af Royal Society
Personer i Dansk Biografisk Leksikon
Dansksprogede forfattere fra Danmark
Vilhelm 4. af Oranien

Vilhelm IV Carl Henrik Friso, fyrste af Oranien og Nassau, statholder af Forenede Nederlande (1. september 1711 – 22. oktober 1751) var arvestatholder fra 1747 til sin død. Han var født i Leeuwarden i nederlandsk Frisland.

Han var søn af Johan Vilhelm Friso af den frisiske gren af slægten Orange-Nassau og en efterkommer af Vilhelm den Tavse. Efter faderens død blev han i en alder af syv øverstbefalende for militæret i Frisland.

25. marts 1734 giftede han sig med Prinsesse Anne, datter af kong Georg 2. af Storbritannien.

Han var generaldirektør for Forenede Østindiske kompagni.

Børn og efterslægt 
Prinsesse Anne og arvestatholder Vilhelm 4. fik fem børn, men det var kun to, der nåede at blive voksne:
 Caroline af Oranien-Nassau-Diez, gift med regerende fyrste Karl Christian af Nassau-Weilburg. Storhertug Adolf 1. af Luxembourg (regerede 1890 – 1905) var deres sønnesøns søn.
 Vilhelm 5. af Oranien, gift med Vilhelmine af Preussen (en søster til kong Frederik Vilhelm 2. af Preussen). Vilhelm 5. og Vilhelmine blev forældre til kong Vilhelm 1. af Nederlandene (også storhertug af Luxembourg i 1815 – 1840).

Prinsesse Anne og arvestatholder Vilhelm 4. er forfædre til samtlige storhertuger og regerende storhertuginder af Luxembourg siden 1815.

Se også 
 Tidslinje over nogle europæiske regenter i det 18. århundrede

Nederlandske statholdere
Huset Oranien-Nassau
Ottoniske linje af Huset Nassau
Fyrster af Nassau-Siegen
Fyrster af Oranien
Birka

Birka var en bebyggelse fra vikingetiden, der blev anlagt i slutningen af 700-tallet, og som var beboet til slutningen af 900-tallet. Bebyggelsen kaldes ofte for "Sveriges første by" men andre bebyggelser eller bosættelser er ældre som Uppåkra i Skåne. Byen lå på øen Bjørkø i søen Mälaren

Birka var en handelsby og havde forbindelse med den danske Hedeby, hvorfra den fik arabiske varer. Byen anses for at være det første sted i Sverige, hvor der blev anlagt en kirke. Den blev måske anlagt af Nordens apostel, Ansgar, i 831.

I dag er stedet et turistmål med vikingegravpladser og fæstninger. Nord for voldstedet fandt man skelettet af en pige, der har fået navnet Birkapigen.

Noter

Se også 
 Birka og Hovgården
 Hovgården

Eksterne henvisninger 

 Björn Ambrosiani: "Den Svarta jorden i Birka — en nyckel till förståelsen av stad och omland under vikingatiden" (Fornvännen 85 (1990); s. 1-7) (svensk)
 Björn Ambrosiani: "Birka" (SVENSKA KULTURMINNEN 2 Riksantikvarieämbetet, Uddevalla 1995 ; )
 Mathias Bäck: "Vikingatida bebyggelse funnen utanför Birkas stadsvall" (Fornvännen 104 (2009); s. 262-273) (svensk)
 Laila Kitzler: "Odensymbolik i Birkas garnison" (Fornvännen 95 (2000); s. 13-21) (svensk)
 Ola Kyhlberg: "Birka. Problem kring stratigrafi och myntdatering" (Fornvännen 68 (1973); s. 26-36) (svensk)
 Frans-Arne Stylegar: "Kammergraver fra vikingtiden i Vestfold" (Fornvännen 100 (2005); s. 161-177) (norsk)
 Gustaf Trotzig: "Trons försvarare i Birka" (Fornvännen 99 (2004); s. 197-208) (svensk)
 Torun Zachrisson: "Arkeologin bakom Rimbert. Om Hergeirs och Gautberts kyrkor och borgen i Birka" (Fornvännen 106 (2011); s. 100-112) (svensk)

Bygninger, konstruktioner og anlæg fra vikingetiden
Sveriges historie
Oldtidsbyer
BladGrønt

BladGrønt er Nordeuropas største drivhusgartneri baseret på produktion af specialsalater. Gartneriet, der beskæftiger mellem 15 og 25 medarbejdere (sæsonafhængigt), ligger i Egøje ved Køge, hvor det omfatter et bruttoareal på mere end 50.000 m² drivhus, formeringshaller, m.m., hvorfra der årligt produceres mere end 4 millioner salathoveder.

Eksterne henvisninger 
 Producentens hjemmeside

Fødevarevirksomheder i Danmark
Væksthusgartneri
Køge
Gartnerivirksomheder i Danmark
Naddoddur

Naddoddur (oldnordisk: Naddoddr, islandsk: Naddoður) var en viking, der opdagede Island omkring år 860.

Ifølge en islandsk saga fødtes han i Agder i Norge og var blandt de første nordmænd på Færøerne efter at Grímur Kamban som den første havde bosat sig der i 825.
En dag tog han til Norge, men på vejen tilbage mistede kursen i en voldsom storm og sejlede til Island. Ved Reyðarfjörður landede han og hans mænd og fandt der ingen mennesker. Det sneede den dag de tog hjem til Færøerne, og så kaldte de landet Snæland. Senere fik landet dets nuværende navn Island.

Muligvis er Naddoddur faderen til Ann Naddodsdóttir fra Shetlandsøerne. 1850 fandt forskere Naddodds navn hugget i en runesten på øen Bressay - Shetlandsøerne - og det har siden været en gåde. På stenen findes ogam-alfabetet der er en blanding af piktiske og norrøne ord: 

CROSCC NAHHTVVDDARRS DATTR ANN

Det er tolket som "Et kors til minde om Naddodds datter Ann".

Det kan ikke bevises, at faderen til Ann er den  Naddodd, som opdagede Island. Det er også hævdet at Naddoddur sejlede videre og opdagede Amerika 150 år før Leif den Lykkelige, men det er kun spekulationer.

Eksterne henvisninger 
 Naddoddur.com  (om båden Naddoddur og dens historie)

Personer fra Norge
Personer i Færøernes historie
Personer fra vikingetiden
Tjek fødsels- og dødsår
Ostrów Wielkopolski

Ostrów Wielkopolski (Ostrów, tysk Ostrowo) er en by ved floden Ołobok i det centrale Polen i voivodskabet Wielkopolskie. Den har haft bystatus fra det 15. århundrede, og tilhørte Preussen fra 1793 til 1918 og Tyskland igen 1939-45.

Byer i Polen
Cirkusrevyen 1936 (film)

Cirkusrevyen 1936 er en dansk film fra 1936. Filmen er en optagelse af årets cirkusrevy. Filmens instruktører er Alice O'Fredericks og Lau Lauritzen Jr.. Cirkusrevyen blev skrevet af Ludvig Brandstrup, Alfred Kjerulf, Børge Müller, Arvid Müller og Poul Sørensen.

Handling 
Filmtransmission af årets cirkusrevy.

Medvirkende i udvalg 
Lau Lauritzen jun.
Ludvig Brandstrup
Osvald Helmuth
Emil Hass Christensen
Bruno Tyron

Referencer

Eksterne henvisninger 
 

Danske film fra 1936
1936 (film)
Film instrueret af Alice O'Fredericks
Film instrueret af Lau Lauritzen junior
Som sendt fra himlen

Som sendt fra himlen er en dansk film fra 1951.
Manuskript Børge Müller.
Instruktion Johan Jacobsen assisteret af Annelise Hovmand.
Blandt de medvirkende kan nævnes:

Mogens Wieth
Birgitte Reimer
Kjeld Petersen
Johannes Meyer
Erik Mørk
Osvald Helmuth
Minna Jørgensen
Svend Bille
Nina Kalckar
Henrik Wiehe
John Wittig

Eksterne henvisninger 
 

Danske film fra 1951
Jesper Grønkjær

Jesper Grønkjær (født 12. august 1977 i Nuuk) er en tidligere professionel fodboldspiller fra Danmark, der i dag arbejder som ekspert på tv. 

Han debuterede på landsholdet i 1999, og spillede siden 80 landskampe og scorede 5 mål. Han har blandt andet deltaget i VM-slutrunderne i 2002 og 2010, samt EM-slutrunderne i 2000 og 2004. Efter VM-slutrunden 2010, meldte Jesper Grønkjær ud, at han stoppede på det danske landshold. Før den sidste superligakamp i forårssæsonen 2011 meldte Grønkjær ud, at han også indstillede sin klubkarriere.

Jesper Grønkjær startede sin fodboldkarriere i hjembyen Thisted, hvor han som ynglingespiller skiftede til AaB. Kort efter sit skifte i 1995 fik han debut, som 17-årig, på AaB's førstehold i en Super Cup-kamp mod FC København. I 1998 skiftede han til den Hollandske storklub Ajax Amsterdam og nåede 75 kampe for klubben, inden Engelske Chelsea FC købte ham fri for en rekordhøj transferpris på 140 millioner kroner i 2000. Frem til 2004 spillede han 88 ligakampe kampe for den Engelske storklub. Siden da er turen gået over Birmingham City og Atlético Madrid, hvor han et år senere skiftede til Tyske VfB Stuttgart. Efter 8 år i udlandet vendte han i sommeren 2006 tilbage til Superligaen FC København, hvor han spillede i 5 sæsoner indtil hans karrierestop i 2011.

Fra 2011 til 2022 var han vært på tv-programmet Onside på TV3+. 

I 2016 blev han en del af amatørfodboldholdet FC Græsrødderne.

Hæder

Klub 
AFC Ajax
 KNVB Cup: 1998–99

F.C. København
 Superligaen: 2006–07, 2008–09, 2009–10, 2010–11
 DBU Pokalen: 2008–09

Individuelt 
 Året U18 talent i 1995
 Årets spiller U/19: 1995
 Tipsbladets Årets spiller: 2006–07
 Tipsbladets Årets profil i efteråret: 2007
 Superligaen - Årets spiller: 2007

Referencer

Eksterne henvisninger 

Grønkjær i landsholdstrøjen
Jesper Grønkjær Fanpage 

Fodboldspillere fra Danmark
Fodboldspillere fra Chelsea F.C.
Fodboldspillere fra VfB Stuttgart
Fodboldspillere fra Birmingham City F.C.
Fodboldspillere fra Atlético Madrid
Fodboldspillere fra AFC Ajax
Fodboldspillere fra Thisted FC
Fodboldspillere fra AaB
Fodboldspillere fra FC København
Fodboldlandsholdsspillere fra Danmark
Personer fra Thy
Personer fra Nuuk
Sportsfolk fra Grønland
Deltagere ved det europæiske mesterskab i fodbold 2000
Deltagere ved verdensmesterskabet i fodbold 2002
Deltagere ved det europæiske mesterskab i fodbold 2004
Deltagere ved verdensmesterskabet i fodbold 2010
Niclas Jensen

Niclas Christian Monberg Jensen (født 17. august 1974) er en tidligere dansk landsholdsspiller i fodbold.

Niclas Jensen var venstreback og fik sit egentlig gennembrud i Danmark da han spillede for FC København. Han blev dog solgt videre efter 5 år i klubben til Manchester City, transfersummen skulle være omkring de 7,5 millioner kr. Han har spillet 62 landskampe, dog uden scoringer (pr. 15. november 2006). 20 minutter inde i en EM-kvalifikationskamp mod Spanien 24. marts 2007 blev han udvist efter to advarsler.

Efter 1½ sæsons  ophold i Manchester City bl.a. med en suveræn oprykning til Premier League til følge, blev han solgt til tyske Borussia Dortmund, hvor det begyndte godt, men til sidst blev han tvunget ud af truppen, da træneren foretrak den brasilianske back Dede. Han blev efterfølgende solgt til engelske Fulham FC, hvor han ikke fik megen spilletid. Derfor skiftede han d. 11. januar 2007 til F.C. København.

Den 23. oktober 2009 meddelte Niclas Jensen, at han stoppede sin aktive fodboldkarriere for at blive spilleragent..

Niclas Jensen er bror til Daniel Jensen, som også er tidligere landsholdsspiller.

Kluboversigt 
 Lyngby FC 1992-1996
 PSV Eindhoven 1996-1997
 FC København 1997-2002
 Manchester City 2002-2003
 Borussia Dortmund 2003-2005
 Fulham FC 2005- 2007
 FC København 2007–2010

Hæder 
 2004 Udtaget til årets hold
 2003 Udtaget til årets hold
 2002 Udtaget til årets hold
 1995 Årets U21-talent

Referencer 

Fodboldspillere fra Danmark
Fodboldspillere fra Lyngby Boldklub
Fodboldspillere fra Borussia Dortmund
Fodboldspillere fra Fulham F.C.
Fodboldspillere fra Manchester City F.C.
Fodboldspillere fra PSV Eindhoven
Fodboldspillere fra FC København
Fodboldlandsholdsspillere fra Danmark
Personer fra København
Deltagere ved verdensmesterskabet i fodbold 2002
Deltagere ved det europæiske mesterskab i fodbold 2004
Xeno-

Xeno- (og xen) er afledt af det græske ξένος (xénos, udtales ksenos) og betyder "gæst" eller "fremmed".

Afledte ord
 Xenobiologi – liv i rummet
 Xenodoksi – kætteri
 Xenofili – beundring for alt udenlandsk
 Xenofobi – sygelig angst for udlændinge
 Xenografi – at skrive på et fremmed sprog som man ikke har lært
 Xenokrati – fremmedherredømme
 Xenotransplantation – transplantation af organer på tværs af arter

Se også
Speciel:Prefixindex/Xeno – artikler der begynder med xeno.

Græsk sprog
Oliver Twist

Oliver Twist er en roman fra 1837-1838, skrevet af Charles Dickens.

Den udkom på dansk i 1845 og handler om drengen Oliver Twist. Romanen fortæller om Olivers trængsler i London og var Charles Dickens' kritik af fattigloven fra 1834.

Romanen er dramatiseret i en række udgaver og er blandt andet indspillet som film i mindst ti versioner, hvoraf de mest kendte nok er David Leans version fra 1948 og Roman Polanskis fra 2005, lige som der findes tre tv-serier baseret på romanen. Desuden er musicalen Oliver! baseret på romanen.

Eksterne henvisninger 

Romaner af Charles Dickens
Børnebøger
Litteratur i 1838
Litteratur i 1837
Borgerdydskolerne

Borgerdydskolerne var oprindelig en blanding af realskoler og lærde skoler (latinskoler), der blev stiftede af Borgerdydselskabet, særlig på foranledning af Abraham Kall.

1. maj 1787 oprettedes Borgerdydskolen i København (frem til 2010 Østre Borgerdyd Gymnasium, nu indgået i fusionen Gefion Gymnasium) med Jens Bertel Møller som "førstelærer" under tilsyn af en direktion, hvis virksomste medlem Kall var, og den oprindelige plan gik ud på, at skolen ikke blot skulle give en for alle fælles undervisning i religion og sædelære, fædrelandets sprog, skrivning, regning, historie, geografi og naturhistorie, frihåndstegning og arkitektur, men at der endvidere skulle gives en speciel uddannelse i særlige fag for disciplene, efter som de var bestemte for handelen eller til at studere, hvorfor der fandt en deling sted i handelsklasser og latinklasser. Som Borgerdydskolerne åbenbart er en frugt af 1700-tallets pædagogiske bestræbelser, således ligger deres betydning for deres tid også i, at der i dem blev givet en langt mere omfattende undervisning, end man hidtil havde haft i Danmark, og i fremdragelsen af de reale fag og de levende sprog lå et stort fremskridt.

Året efter skolens stiftelse delte den sig ved en flytning i to, dog begge efter samme plan. Hovedskolen fik bolig på Nørregade og den mindre i Laksegade, begge under samme direktion og i økonomisk forbindelse, men 1795 flyttedes filialen til Christianshavn (i dag Københavns åbne Gymnasium og i perioden 1919-2007 Vestre Borgerdydskole), og lidt efter hørte forbindelsen op, og hver fik sin direktion, om end Kall havde sæde i dem begge.

Kilder 

 

Latinskoler i Danmark
Mellemskoler
Gymnasier i Danmark
J2SE

Java2 Standard Edition, J2SE, er standardudgaven af java. Denne udgave er beregnet til udvikling af selvstændige programmer. J2SE består af et klassebibliotek der indeholder generelle klasser, og klasser der er rettet mod et desktopmiljø. Desuden er der mulighed for programmering af applets.

En del klasser fra J2EE er over tid blevet tilføjet til standardudgaven. Et eksempel er JNDI.

Javaprogrammering
Selskabet for Borgerdyd

Selskabet for Borgerdyd (Borgerdydselskabet) var et selskab, som i tilslutning til tidens rationalistiske ideer og en optimistisk nationaløkonomi stiftedes i København 1785 af Aftenpostens redaktør Emanuel Balling, "lægen og menneskevennen" Johann Clemens Tode og Holmens ekvipagemester, kammerherre Andreas Henrik Stibolt. Med tydeligt henblik på almenvellet og det "til Borgerheld sigtende" bestemtes i selskabets love, at det skulle være "Borgerdyd i Almindelighed og Tarvelighed i Særdeleshed helliget", dog at "Tarvelighed er det første og vigtigste Formaal, fordi den for nærværende Tid kan anses som den Borgerdyd, der fremmer alle andre". Bemærk at tarvelighed på det tidspunkt betød beskedenhed.

Selskabet begyndte ret stort, udsatte præmier, lod afholde økonomiske og historiske forelæsninger, grundede et bibliotek og de to skoler i København og på Christianshavn, som indtil 2007 hhv. 2010 endnu bar selskabets navn (Borgerdydskolerne) og som blev den eneste frugt af dets virksomhed. For de øvrige bestemmelser til luksus' bekæmpelse, som medlemmerne forpligtede sig til i større eller mindre grad at overholde, og hvoraf mange var særdeles kuriøse, vakte kun spot og uvilje i den offentlige mening, især da "Borgerdyden" ville bryde staven over københavnernes nyeste og bedste fornøjelse, klubberne og de dramatiske selskaber. Efter kun få års eksistens standsede "Borgerdyden" sin tilværelse under indre bevægede kampe, og kun navnet og de to Skoler blev tilbage som et minde om en tidsalders filistrøse idealisme.

Foreninger fra Danmark
Oplysningstiden
Etableret i 1785
Erich Kästner

Emil Erich Kästner (23. februar 1899 i Dresden – 29. juli 1974 i München) var en tysk forfatter.

Han skrev digte og romaner af samfundskritisk, antifascistisk holdning som Fabian (roman) fra 1931. Han fik skriveforbud i Det tredje rige, og hans bøger blev brændt under den store bogbrænding i 1933. 

Han skrev også børnebøger, (bl.a. Emil und die Detektive 1929; da. overs. Emil og Detektiverne) og erindringer. Flere af hans børnebøger er filmatiseret op til flere gange.

Kästner blev ikke gift, men fik en søn. I en årrække levede han sammen med journalisten Luiselotte Enderle, der især blev kendt for sin Kästner-biografi.

Erich Kästner modtog H.C. Andersen-medaljen i 1960.

Eksterne henvisninger 
 

Romanforfattere fra Tyskland
Digtere fra Tyskland
Børnebogsforfattere fra Tyskland